title: Kommissionens gennemførelsesforordning (EU) 2019/2241 af 16. december 2019 om beskrivelse af variablerne samt længden af, kvalitetskravene for og detaljeringsgraden af tidsrækkerne for indberetning af månedlige arbejdsløshedsdata i henhold til Europa-Parlamentets og Rådets forordning (EU) 2019/1700 (EØS-relevant tekst)

text:
                  30.12.2019

                  DA

                  Den Europæiske Unions Tidende

                  L 336/125

         KOMMISSIONENS GENNEMFØRELSESFORORDNING (EU) 2019/2241
         af 16. december 2019
         om beskrivelse af variablerne samt længden af, kvalitetskravene for og detaljeringsgraden af tidsrækkerne for indberetning af månedlige arbejdsløshedsdata i henhold til Europa-Parlamentets og Rådets forordning (EU) 2019/1700
         (EØS-relevant tekst)
         EUROPA-KOMMISSIONEN HAR —
         under henvisning til Europa-Parlamentets og Rådets forordning (EU) 2019/1700 af 10. oktober 2019 om oprettelse af en fælles ramme for europæiske statistikker vedrørende personer og husstande baseret på data på individniveau indsamlet ved hjælp af stikprøver, om ændring af Europa-Parlamentets og Rådets forordning (EF) nr. 808/2004, (EF) nr. 452/2008 og (EF) nr. 1338/2008 og om ophævelse af Europa-Parlamentets og Rådets forordning (EF) nr. 1177/2003 og Rådets forordning (EF) nr. 577/98 (1), særlig artikel 7, stk. 3, og
         ud fra følgende betragtninger:

                     (1)

                     Medlemsstaternes levering af månedlige arbejdsløshedsdata spiller en afgørende rolle med hensyn til at informere Kommissionen (Eurostat) og understøtter således vigtige EU-prioriteter for vækst og beskæftigelse ved at sikre, at der anvendes aktuelle og sammenlignelige data ved udformningen og overvågningen af EU's politikker, der er målrettet disse prioriteter.

                     (2)

                     Månedlige arbejdsløshedsdata anvendes til at sammenstille den månedlige arbejdsløshedsprocent, der er en af de vigtigste europæiske økonomiske indikatorer (2).

                     (3)

                     De månedlige arbejdsløshedsstatistikker skal være baseret på internationalt vedtagne begreber som defineret af Den Internationale Arbejdsorganisation (ILO).

                     (4)

                     Hvis medlemsstaterne ikke udarbejder månedlige arbejdsløshedsstatistikker efter ILO-definitionen, skal de udarbejde månedlige estimater over arbejdsløshed eller indberette månedlige inputdata vedrørende arbejdsløshed til Kommissionen (Eurostat), som derefter udarbejder sådanne månedlige estimater på deres vegne.

                     (5)

                     De månedlige arbejdsløshedsdata skal måle arbejdsløsheden i referencemåneden efter justering for eventuelle sæsonvirkninger uden overdreven finpudsning. De skal være i overensstemmelse med de kvartalsvise data, som indsamles på området arbejdsstyrke i henhold til forordning (EU) 2019/1700.

                     (6)

                     Medlemsstaterne skal indberette månedlige arbejdsløshedsinddata efter en præcis tidsplan, således at Kommissionen (Eurostat) kan opfylde brugernes behov for aktuelle data.

                     (7)

                     Kvaliteten af de månedlige arbejdsløshedsdata overvåges ved hjælp af et sæt indikatorer, som er aftalt i fællesskab, og som anvendes ensartet.

                     (8)

                     Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

               VEDTAGET DENNE FORORDNING:

            Artikel 1
            Genstand
            Ved denne forordning fastlægges variablerne, længden og detaljeringsgraden af samt kvalitetskravene for de månedlige arbejdsløshedsdata, der skal indberettes til Kommissionen (Eurostat) i henhold til forordning (EU) 2019/1700.

            Artikel 2
            Definitioner
            I denne forordning forstås ved:

                        1)

                        »månedlige arbejdsløshedsstatistikker«: registrering af antallet af beskæftigede og arbejdsløse personer, og den afledte »månedlige arbejdsløshedsprocent«, efter ILO-definitionen (3) som gennemført på området arbejdsstyrke i henhold til forordning (EU) 2019/1700

                        2)

                        »månedlig arbejdsløshedsprocent«: antallet af arbejdsløse personer divideret med antallet af beskæftigede og arbejdsløse personer for referencemåneden

                        3)

                        »månedlige inputdata vedrørende arbejdsløshed«: registrering af antallet af arbejdsløse personer, der er registreret på et offentligt arbejdsformidlingskontor i medlemsstaterne

                        4)

                        »månedlige estimater over arbejdsløshed«: kombinationen af kvartalsvise data baseret på ILO-definitionen, som gennemført på området arbejdsstyrke i henhold til forordning (EU) 2019/1700, og månedligt registreret arbejdsløshed

                        5)

                        »månedlige arbejdsløshedsdata«: de data, der skal indberettes i henhold til nærværende forordning, dvs. månedlige arbejdsløshedsstatistikker, månedlige inputdata vedrørende arbejdsløshed eller månedlige estimater over arbejdsløshed

                        6)

                        »referencemåned«: sæt af uger, der er sammensat på følgende måde:

                                    —

                                    Hver uge, der tilhører et referencekvartal, som fastsat for de kvartalsvise data, der indsamles på området arbejdsstyrke i henhold til forordning (EU) 2019/1700, henføres kun til én af de tre referencemåneder, der hører til det pågældende kvartal.

                                    —

                                    Uger, der fuldt ud hører til en kalendermåned, henføres til den tilsvarende kalendermåned.

                                    —

                                    Uger, der løber over to kalendermåneder, henføres til en af de to tilsvarende referencemåneder.

            Artikel 3
            Datakrav

               1.   Medlemsstaterne fremsender enten månedlige arbejdsløshedsstatistikker [mulighed 1], månedlige inputdata vedrørende arbejdsløshed [mulighed 2] eller månedlige estimater over arbejdsløshed [mulighed 3] til Kommissionen (Eurostat).

               2.   Datasæt indeholdende månedlige arbejdsløshedsstatistikker skal omfatte månedlige statistikker, som er repræsentative for hele referencemåneden.

               3.   Datasæt indeholdende månedlige inputdata vedrørende arbejdsløshed skal omfatte data, som svarer til antallet af personer, der var registreret som arbejdsløse i en given periode i kalendermåneden.

               4.   Registrerede arbejdsløshedstal, der er anvendt i forbindelse med sammenstillingen af de månedlige estimater over arbejdsløshed, skal svare til antallet af personer, der var registreret som arbejdsløse i en given periode i kalendermåneden.

               5.   Navnene på og definitionerne af de variabler, der skal indberettes, skal være dem, der er opført i bilag I for månedlige arbejdsløshedsstatistikker [mulighed 1], bilag II for månedlige inputdata vedrørende arbejdsløshed [mulighed 2] og bilag III for månedlige estimater over arbejdsløshed [mulighed 3].

            Artikel 4
            Indberetningsfrister

               1.   Månedlige arbejdsløshedsdata indberettes hver måned inden for de frister, der er fastsat i bilag V til forordning (EU) 2019/1700, som følger:

                           a)

                           for medlemsstater, der har valgt mulighed 1, skal de månedlige arbejdsløshedsstatistikker fremsendes senest 27 dage efter kalendermåneden

                           b)

                           for medlemsstater, der har valgt mulighed 2, skal de månedlige inputdata vedrørende arbejdsløshed fremsendes senest 25 dage efter kalendermåneden

                           c)

                           for medlemsstater, der har valgt mulighed 3, skal de månedlige estimater over arbejdsløshed fremsendes senest 25 dage efter kalendermåneden.

               2.   De måneder, hvor fristerne falder på en lørdag eller søndag, er fristen den følgende mandag. Månedlige arbejdsløshedsdata for referencemåneden november indberettes senest den 31. december.
               Dataindberetningen skal senest påbegyndes for referencemåneden maj 2021.

            Artikel 5
            Tilbageregnede serier

               1.   For medlemsstater, der har valgt at fremsende månedlige arbejdsløshedsstatistikker [mulighed 1] eller månedlige estimater over arbejdsløshed [mulighed 3], gælder følgende:

                           a)

                           Den første indberetning for referencemåneden maj 2021 skal også omfatte månedlige arbejdsløshedsstatistikker eller månedlige estimater over arbejdsløshed for referencemånederne januar-april 2021.

                           b)

                           Indberetningen for referencemåneden april 2022 skal omfatte brudfrie tidsserier for månedlige arbejdsløshedsstatistikker eller månedlige estimater over arbejdsløshed for alle referencemåneder tilbage til og med januar 2009.

                           c)

                           Fra referencemåneden maj 2022 og frem skal indberetningerne omfatte reviderede serier tilbage til januar 2009.

               2.   For medlemsstater, der har valgt at fremsende månedlige inputdata vedrørende arbejdsløshed [mulighed 2], skal den første indberetning for referencemåneden maj 2021 ligeledes omfatte månedlige inputdata vedrørende arbejdsløshed tilbage til januar 2009.

            Artikel 6
            Kilder og metoder

               1.   Medlemsstater, der har valgt at fremsende månedlige estimater over arbejdsløshed [mulighed 3] eller månedlige inputdata vedrørende arbejdsløshed [mulighed 2], fremsender senest den 19. juli 2020 en beskrivelse af de kilder og metoder, der er anvendt til sammenstillingen af de månedlige estimater over arbejdsløshed eller de månedlige inputdata vedrørende arbejdsløshed, til Kommissionen (Eurostat).

               2.   Medlemsstater, der har valgt at fremsende månedlige arbejdsløshedsstatistikker [mulighed 1], fremsender kun en beskrivelse af de metoder, der er anvendt ved udledningen af de månedlige statistikker fra de kvartalsvise data, der er indsamlet på området arbejdsstyrke i henhold til forordning (EU) 2019/1700.

               3.   Medlemsstaterne underretter Kommissionen (Eurostat) to måneder inden gennemførelsen af eventuelle ændringer af den beskrivelse, der er fremsendt i henhold til stk. 1 eller 2, og fremsender den ajourførte dokumentation, senest seks måneder efter at ændringerne er gennemført.

               4.   Medlemsstaterne medtager i hver månedlig indberetning oplysninger om eventuelle brud i serierne samt andre særlige begivenheder, der kan påvirke sammenligneligheden over tid.

            Artikel 7
            Kvalitetskrav

               1.   Kommissionen (Eurostat) overvåger kvaliteten af den samlede månedlige arbejdsløshedsprocent, i overensstemmelse med ILO's definition, som offentliggøres af medlemsstaterne (mulighed 1 og 3) eller Eurostat (mulighed 2) som nøgleindikator.

               2.   Kvaliteten af den samlede månedlige arbejdsløshedsprocent overvåges hvert tredje år ved hjælp af det sæt af indikatorer og tærskler, der er indeholdt i bilag IV.

            Artikel 8
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. december 2019.

                  På Kommissionens vegne

                  Formand

               Ursula VON DER LEYEN

            (1)  EUT L 261 I af 14.10.2019, s. 1.

            (2)  Meddelelse fra Kommissionen til Europa-Parlamentet og Rådet om statistikker for euroområdet »bedre metodologier for statistikker og indikatorer for euroområdet«, KOM(2002) 661 endelig udg.

            (3)  Som vedtaget den 11. oktober 2013 af den 19. internationale konference for arbejdsmarkedsstatistikere i dens første resolution om statistikker over arbejde, beskæftigelse og udnyttelse af arbejdskraften.

            BILAG I

               Månedlige arbejdsløshedsstatistikker fremsendt i henhold til artikel 3, stk. 1, [mulighed 1]

                        Navn

                        Beskrivelse

                        Statistiske justeringer

                        NAT_LFS_PRI.Y.F.MON.UNEMP

                        Antal kvinder i alderen 15-24 år, der er arbejdsløse i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.Y.F.MON.EMPL

                        Antal kvinder i alderen 15-24 år, der er beskæftiget i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.Y.M.MON.UNEMP

                        Antal mænd i alderen 15-24 år, der er arbejdsløse i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.Y.M.MON.EMPL

                        Antal mænd i alderen 15-24 år, der er beskæftiget i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.F.MON.UNEMP

                        Antal kvinder i alderen 25-74 år, der er arbejdsløse i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.F.MON.EMPL

                        Antal kvinder i alderen 25-74 år, der er beskæftiget i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.M.MON.UNEMP

                        Antal mænd i alderen 25-74 år, der er arbejdsløse i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.M.MON.EMPL

                        Antal mænd i alderen 25-74 år, der er beskæftiget i overensstemmelse med ILO's definition i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

            BILAG II

               Månedlige inputdata vedrørende arbejdsløshed fremsendt i henhold til artikel 3, stk. 1, [mulighed 2]

                        Navn

                        Beskrivelse

                        Statistiske justeringer

                        PREA.Y.F.MON.UNEMP

                        Antal kvinder i alderen 15-24 år, der er arbejdsløse ifølge det nationale register i en given periode i kalendermåneden.

                        Ikke sæsonkorrigeret

                        PREA.Y.M.MON.UNEMP

                        Antal mænd i alderen 15-24 år, der er arbejdsløse ifølge det nationale register i en given periode i kalendermåneden.

                        Ikke sæsonkorrigeret

                        PREA.O.F.MON.UNEMP

                        Antal kvinder i alderen 25-74 år, der er arbejdsløse ifølge det nationale register i en given periode i kalendermåneden.

                        Ikke sæsonkorrigeret

                        PREA.O.M.MON.UNEMP

                        Antal mænd i alderen 25-74 år, der er arbejdsløse ifølge det nationale register i en given periode i kalendermåneden.

                        Ikke sæsonkorrigeret

            BILAG III

               Månedlige estimater over arbejdsløshed fremsendt i henhold til artikel 3, stk. 1, [mulighed 3]

                        Navn

                        Beskrivelse

                        Statistiske justeringer

                        NAT_LFS_PRI.Y.F.MON.UNEMP

                        Antal kvinder i alderen 15-24 år, der er arbejdsløse i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.Y.F.MON.EMPL

                        Antal kvinder i alderen 15-24 år, der er beskæftiget i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.Y.M.MON.UNEMP

                        Antal mænd i alderen 15-24 år, der er arbejdsløse i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.Y.M.MON.EMPL

                        Antal mænd i alderen 15-24 år, der er beskæftiget i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.F.MON.UNEMP

                        Antal kvinder i alderen 25-74 år, der er arbejdsløse i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.F.MON.EMPL

                        Antal kvinder i alderen 25-74 år, der er beskæftiget i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.M.MON.UNEMP

                        Antal mænd i alderen 25-74 år, der er arbejdsløse i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

                        NAT_LFS_PRI.O.M.MON.EMPL

                        Antal mænd i alderen 25-74 år, der er beskæftiget i referencemåneden.

                                    —

                                    Ikke sæsonkorrigeret

                                    —

                                    Sæsonkorrigeret

                                    —

                                    Tendens

            BILAG IV

               Kvalitet

            Kvaliteten af den samlede månedlige arbejdsløshedsprocent overvåges ved hjælp af et sæt indikatorer til måling af volatilitet og revisioner som beskrevet nedenfor.
            Indikatorerne beregnes i forhold til de seneste 36 månedlige observationer, der er tilgængelige fra maj 2022.
            Disse indikatorer ajourføres af Kommissionen (Eurostat) hvert tredje år.

               Volatilitet

                        —

                        Korrelationen for måned-til-måned ændringer, beregnet før afrunding, som Pearsons korrelationskoefficient mellem serien med måned-til-måned ændringer og samme serie med én måneds tidsforskydning (dvs. første ordens autokorrelationskoefficient). Denne indikator bør forblive inden for intervallet [-0,30; 0,75].

                        —

                        Hyppigheden for dobbelte store vendinger beregnet som andelen af observationer, der følger efter to på hinanden følgende store vendinger i hver sin retning. En stor vending registreres, når den månedlige arbejdsløshedsprocent varierer med 0,2 procentpoint eller mere. Denne indikator bør forblive under 5 %.

               Revisioner

                        —

                        Hyppigheden for meget store revisioner i niveauer beregnet som andelen af månedlige observationer i niveauer, der revideres med mere end 0,3 procentpoint mellem det første estimat og de reviderede data, der frigives seks måneder senere. »Niveau« svarer til værdien af den månedlige arbejdsløshedsprocent i en given referencemåned. Denne indikator bør forblive under 10 %.

                        —

                        Hyppigheden for store revisioner i måned-til-måned ændringer beregnet som andelen af observationer med måned-til-måned ændringer, der revideres med 0,2 procentpoint eller mere mellem det første estimat og de reviderede data, som frigives seks måneder senere. Denne indikator bør forblive under 10 %.